**”Det gode samliv” - Skovhusene**

1. **Baggrund, formål, målgruppe og lovgrundlag**

Baggrund:

Holstebro kommune har i samarbejde med boligselskabet NordVestBo opført

10 boliger og et fællesrum på en nabogrund til Specialcenter Skovvang. Boligerne er beliggende på Kildevej 38 i Holstebro.

Det startede i 2003 som et projekt med tilskud fra puljen ”Skæve huse til

skæve eksistenser”. Efter ophør af puljemidler blev projektet forankret i

kommunalt regi.

Holstebro Kommune har visitationsretten samt anvisningsretten til disse boliger. Boligselskabet NordVestBo, Nørregade 57, 2., 7500 Holstebro, er ejer og administrator af bygningerne.

Beboerne har egen lejekontrakt.

Formål:

At sikre en varig og værdig boform for hjemløse og personer, som ikke kan

integreres i almindelige boliger/boligmiljøer. Det er et mål, at beboerne kan

profitere af den støtte, der ydes i henhold til SEL § 85.

Målgruppe:

Målgruppen er personer med alvorlige sociale og personlige problemer samt

misbrugsproblemer, og som har haft svært ved at fastholde en bolig i andre

boligmiljøer i det almene eller privat boligbyggeri.

Lovgrundlag:

*SEL § 85: Kommunalbestyrelsen skal tilbyde hjælp, omsorg eller støtte samt*

*optræning og hjælp til udvikling af færdigheder til personer, der har behov*

*herfor på grund af betydelig nedsat fysisk eller psykisk funktionsevne eller*

*særlige sociale problemstillinger.*

*ABL § 105: Kommunalbestyrelsen drager omsorg for, at der i nødvendigt omfang tilvejebringes almene ældreboliger, der kan udlejes til ældre og personer med handicap, som har særligt behov for sådanne boliger.*

1. **Visitationskriterier, Matchning og procedurer**

Visitationskriterier:

* At borgerne ikke kan tilpasse sig i egen bolig i den almene sektor, eller det private boligbyggeri.
* At boligerne er tiltænkt personer, der gentagne gange har forsøgt sig med at bo i andre bomiljøer, men ikke har formået at fastholde boligen bl.a. på grund af misbrug, adfærd og / eller manglende indsigt i almindelig daglig levevis.
* At borgerne vurderes at have støttebehov i det daglige og vurderes at kunne profitere af et bomiljø, hvor der er tilknyttet ressourcepersoner.
* At borgerens hovedproblematik ikke har afsæt i en varig psykisk lidelse, hvor den psykiske adfærd medfører, at borgeren ikke vil kunne profitere af bo-tilbuddet.
* Hvis udviklingen/grundlaget med den enkelte borger rejser spørgsmål om hvorvidt formålet med borgerens ophold i ”Skovhusene”, fortsat er forenelig med målgruppen, eller den enkeltes behov ikke længere kan varetages indenfor de givne rammer, som Skovhusene kan tilbyde kan der ske revisitering. Ved indvisiteringen kan det overvejes, om der kan indgåes individuelle kontrakter med den enkelte borger, som supplement til huslejekontrakten til imødegåelse heraf.
* Der foretages løbende statusvurdering af fortsat relevans af bo-tilbudet til borgeren. Statusvurderingen afholdes/foretages minimum 1 x årligt fra indskrivelsesdato.

Matchning og venteliste:

Er borgeren visiteret til Skovhusene, vil en indflytning afhænge af om borgerens personlige, psykiske habitus og profil er forenelig med de øvrige beboeres sociale og psykiske funktionsniveau. Vurderes matchningen ved visitationen at være uforenelig med den værende beboersammensætning, vil den visiterede borger overgå til venteliste. Såfremt der ikke er nogen ledige boliger, vil der også kunne ske matchning til venteliste.

Visitationsprocedurer:

Ansøgning om bolig i ”Skovhusene” fremsendes til Holstebro kommune, Socialafdelingen, Myndighed-Social, Viborgvej 67, 7500 Holstebro eller til sikker mail: psykiatri.handicap@holstebro.dk.

Sammen med ansøgningen fremsendes tilstrækkeligt bedømmelsesgrundlag i form af grundig(e) beskrivelse(r) evt. VUM, hvoraf borgerens ressourcer og barrierer fremgår. Videre til belysning af disse skal aktuelle og evt. forudsigelige pleje- omsorgsbehov (Progression/følgevirkning af kroniske lidelse) fysisk og psykisk fremgå. Herunder vedlagt eksisterende helbredsmæssige (fysisk- og psykisk) udredninger, diagnoser eller erklæringer.

Sagen behandles på Dialog- og Visitationsmøder i Socialafdelingen med deltagelse af Centerleder fra Center for Social Indsats.

Det påhviler handlekommunen at påse, at borgerens retssikkerhedsmæssige krav i forhold til at relevante ydelser hjemsøges og behov bliver tilgodeset.

Ved ansøgning om ophold af borgere fra andre kommuner forudsættes det, at der foreligger tilsagn om refusion af udgifter, der er forbundet med opholdet for Holstebro kommune.

Kontakten mellem boligselskab og Kommune vedr. venteliste, udlejning praktiske forhold m.v. varetages af ”Visitationsenheden”.

1. **Støtte og tilgang**

Støtte:

Ved visitering til boligerne er beboeren som udgangspunkt visiteret til 5,5

timer pr. uge i henhold til SEL § 85. Timetallet dækker bl.a. et individuelt besøg pr. uge, fælles aktiviteter, fælles spisninger, daglige tilsyn, personalets tilgængelighed samt drift af tilbuddet. Efter konkret individuel vurdering kan peges på et andet timetal ud fra den enkeltes individuelle behov for ekstra støtte.

Behovene kan eks. være hjælp til almindelige dagligdags gøremål (ADL-træning), tøjvask, madbestilling, lettere rengøring, formidling af/hjælp til etablering af kontakt til myndigheder, instanser behandlingstilbud m.v. Hjælp til integrering i sociale, fritidslignende tilbud, hjælp til etablering af personlige netværk i realistisk omfang. Støtte ved / planlagt supplement til etableret behandlingsplan.

Skovvangs personale yder § 85 støtte til beboerne i Skovhusene. Personlig og praktisk hjælp efter SL § 83 eller hjemmesygepleje efter sundhedslovens § 138 kræver konkret ansøgning og visitering.

I dagligdagen forløber det sådan, at der fast er 2 medarbejdere til rådighed i

Skovhusene i tidsrummet 08.00-13.00 (mandag-fredag).

Denne tilstedeværelse og synlighed er vigtig i forhold til at opretholde en tryghed og forudsigelighed for beboerne.

Endvidere er der individuelle aftaler mellem den enkelte beboer og dennes

kontaktperson om besøg m.m. (1 besøg pr. uge).

Der bliver ved indflytningen udarbejdet en samarbejdskontrakt, hvori det er

beskrevet, hvilken støtte den enkelte beboer ønsker og har behov for.

Derudover er der aften- og natterunder i Skovhusene samt i weekender. Ved

behov kan beboere fra Skovhusene kontakte personalet for yderligere besøg

tilsyn m.m. i både dag og ydertidspunkter.

V/ akutte henvendelser og behov kan der være sundhedsfagligt tilsyn.

V/ behov, kan der tilbydes råd og vejledning fra socialrådgiverfunktionen.

Tilgang:

Støtten i Skovhusene handler om at få beboerne til at fungere rimeligt i en

social og funktionel sammenhæng. Støtten har et medierende, forebyggende

og kontaktskabende indhold.

En recovery-orientering udgør fundamentet i samarbejdet mellem

beboerende og den professionelle, hvor fokus er på at:

- Styrke den enkeltes ressourcer og evne til at handle på egne vegne

- Indsatsen tilrettelægges i tæt samarbejde med borgeren

Der arbejdes ud fra en kognitiv tilgang, hvor der arbejdes med den enkeltes

tænkning og erkendelsesevne omkring egne vilkår og adfærd. Der arbejdes

målrettet med at synliggøre vikårene for eget liv og den enkeltes evner og

måder at håndtere vikårene.

Der er ansat en medarbejder som koordinator for § 85 støtten. Koordinatoren

har udover den daglige sparring med det udøvende personale en særlig

koordinerende funktion i forhold til samarbejdet med vicevært, boligselskabet

NordVestBo, Myndighedsafdelingen (Myndighed-Social), Center for

Rusmiddel og forebyggelse samt øvrige samarbejdspartnere.

1. **Interaktion og husregler:**

Fælles leveregler:

* Privatlivets fred respekteres
* Man passer på hinanden
* Fællesarealer er gode og trygge at være på
* Der er et organiseret fællesskab man kan deltage i
* Beboerne ved hvem de kan tage kontakt til og hvordan
* Naboskab ses som i en fælles landsby.

Skovhuse-beboerne må som udgangspunkt ikke opholde sig på Skovvangs

matrikel, hvilket fint respekteres af beboerne.

Ved særlige lejligheder inviteres Skovhuse-beboere med til arrangementer fx

juleaften, påskefrokost osv. – i den sammenhæng, er der krav om adfærd – fx

at de ikke må være synligt påvirket, alternativt kan de ikke deltage.

Såfremt beboerne i Skovhusene ikke formår at overholde husreglerne, bliver

der udover den daglige påtale, indkaldt til statusmøde med beboerens

sagsbehandler med henblik på en drøftelse af de fremtidige indsatser og

mulige handleanvisninger.

Fremtræder beboeren lettere konfliktoptrappende foretages udover de daglige tilsyn en risikovurdering og herunder de nødvendige

retningslinjer (sikkerhed, kørsel m/beboere m.m.).

Såfremt beboeren i adfærd optræder truende eller voldeligt, rekvireres

politiassistance.

Husdyr:

Beboerne må som udgangspunkt ikke holde husdyr i bebyggelsen.

Dog kan der ved en individuel ansøgning og efterfølgende vurdering gives mulighed for at beholde et allerede erhvervet husdyr – marsvin eller fugl.